open-index/open-wikipedia-markdown huggingface dataset:
போட்சுவானா

**போட்ஸ்வானாக் குடியரசு** என்று முறைப்படி அழைக்கப்படும் **போட்ஸ்வானா** நாடு (), முற்றிலும் பிறநாடுகளால் சூழப்பட்ட தென் ஆப்பிரிக்க நாடு ஆகும். இந்நாட்டுக் குடிமக்களை *பாட்ஸ்வானர்* என்று அழைப்பர் (தனியொருவரை மோட்ஸ்வானா அல்லது மோட்ஸ்வானர் என்பர்). முன்னர் இந்த நாடு பிரித்தானியப் பாதுகாப்பில் இருந்த பகுதியாகிய பெச்சுவானாலாந்து என்பதாகும். செப்டம்பர் 30, 1966ல் விடுதலை பெற்றபின் *போட்ஸ்வானா* என்னும் பெயர் பெற்றது. போட்ஸ்வானா இன்று பிரித்தானிய பொதுநலவாய நாடுகள் அணியில் உள்ள ஒரு நாடு. இதன் தெற்கிலும், தென்கிழக்கிலும் தென் ஆப்பிரிக்காவும் மேற்கே நமிபியாவும், வடக்கே சாம்பியாவும், வடகிழக்கே சிம்பாப்வேயும் உள்ளது. இந்நாட்டின் பொருளியல் தென் ஆப்பிரிக்கவுடன் நெருங்கிய தொடர்பும் தாக்கமும் கொண்டது. போட்ஸ்வானாவின் பொருளியலில் கனிமங்களைத் எடுத்தலும் (38%), தொழிலின சேவைகளும் (44 %), கட்டுமானங்களும் (7 %), தொழில் உற்பத்தியும் (4 %) மற்றும் வேளான்மையும் (2 %) பங்கு வகிக்கின்றன.
[thumb|left|200px|போட்ஸ்வானாவில் செரோவெ என்னும் இடத்தில் கால்நடை விலங்குகள் சிறு நீர்நிலை அருகில் [நீர் அருந்த நிற்கும் காட்சி]]

## மேற்கோள்கள்

பகுப்பு:போட்ஸ்வானா
பகுப்பு:பொதுநலவாய நாடுகள்
பகுப்பு:தெற்கு ஆப்பிரிக்க நாடுகள்
பகுப்பு:முன்னாள் பிரித்தானியக் குடியேற்றங்கள்
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
பகுப்பு:ஆங்கிலம் அதிகாரப்பூர்வ மொழியாக உள்ள நாடுகளும் ஆள்புலங்களும்
ஆரக்கிள் தரவுத்தளம்

**ஆரக்கிள் தரவுத்தளம்** அல்லது ஒரக்கிள்(Oracle) தரவுத்தளம் ஆனது  ஆரக்கிள் காப்ரேசன் இனால் உருவாக்கப்பட்ட சார்பான ஓர் தரவுத்தள முகாமைத்துவ மென்பொருளாகும் (RDBMS). பல முறை பெயர்மாற்றப்பட்ட இம்மென்பொருளை ஆரக்கிள் தரவுத்தளம் என்றவாறோ அல்லது பொதுவாக ஆரக்கிள் அல்லது ஒராக்கிள் என்றவாறோ அழைக்கின்றனர்.

1977 இல் லாரி எரிசனும் அவர்களது நண்பர்களும் சேர்ந்து ஓர் மென்பொருள் விருத்திக்கான ஆலோசனை வழங்கும் ஓர் நிறுவனத்தை ஆரம்பித்தனர் (சாப்ட்வேர் டெவலப்மெண்ட் லாப் - SDL). இவ்வாய்வு கூடத்திலேயே ஆரக்கிள் மென்பொருளின் விருத்தி ஆரம்பித்தது. மத்திய புலனாய்வு முகவர்கள் என்றழைக்கப்படும் சீஐஏ (CIA) இனால் நிதியுதவி அளிக்கப்பட்ட ஓர் திட்டத்தின் இரகசியப் பெயராக ஆரகிள் தரப்படிருந்தது. இப்பெயரையே தமது நிறுவனத்தின் தரவுத்தளத்திற்கும் பெயரிட்டனர்.

பெரும்பாலான கணினி இயங்குதளங்கள் ஆரக்கிள் இயங்குதளத்தைப் பாவிக்க முன்வந்துள்ளன.

பகுப்பு:வணிக தரவுத்தள மேலாண்மை மென்பொருட்கள்
பகுப்பு:தரவுத்தளங்கள்

பகுப்பு:ஆரக்கிள் மென்பொருட்கள்
பகுப்பு:தரவுத்தள மேலாண்மை கட்டகத் தனியுடைமை மென்பொருள்
வளைவுந்தம் மாறாக் கொள்கை

ஒரு கட்டுற்ற மன்டலத்தில் கோண உந்தம் மாறிலியாகும், இக்கொள்கையே **கோண உந்தக் காப்பாண்மை** விதி அல்லது **வளைவுந்தம் மாறாக் கொள்கை** (*Conservation of Angular Momentum*) எனவறியப்படும். இக்காப்பாண்மை விதி வெளியின் தொடர்த் திசைச் சமச்சீர்ப் பண்பின் (வெளியின் எந்தவொரு திசையும் மற்ற திசையைவிட மாறுபட்டதல்ல) தொடர்வாகும்.

## கணிதக்கூற்று
கோண உந்ததின் காலவகையீடு கோண விசை எனப்படும்:

:\tau = \frac{\mathrm{d}\mathbf{L}}{\mathrm{d}t} = \mathbf{r} \times \frac{\mathrm{d}\mathbf{p}}{\mathrm{d}t} = \mathbf{r} \times \mathbf{F} 

ஆதலின், கட்டுற்ற மன்டலம் எனவிங்கே குறிக்கப்படுவது பிற(புறத்தேயிருந்து) கோண விசைகள் எதுவும் இல்லாதிருப்பதயே:

:\mathbf{L}_{\mathrm{system}} = \mathrm{constant} \leftrightarrow \sum \tau_{\mathrm{ext}} = 0 

இங்கு, \tau_{ext} என்பது துகள் மன்டலத்தின் மேல் செலுத்தப் பெற்ற எந்தவொரு கோண விசையையும் குறிக்கும்.

## வானியலில்
சுற்றுப்பாதைகளில், (மொத்தக்)கோண உந்தம் அக்கோளின் சுழற்க் கோண உந்தம் மற்றும் அச்சுற்றுப்பாதையின் கோண உந்தம் எனப்பகிரப் பட்டிருக்கும்:

:\mathbf{L}_{\mathrm{total}} = \mathbf{L}_{\mathrm{spin}} + \mathbf{L}_{\mathrm{orbit}};

ஒரு கோள் கணிக்கப்பட்ட அளவைவிட மெதுவாய் சுழன்றால் அதனுடன் துணைக்கோள் (ஒன்றோ அல்லது பலவோ) இணையப் பெற்றிருப்பதை உணர்ந்தறியலாம், காரணம், மொத்தக் கோண உந்தத்தை மாறிலியாய் காக்க அக்கோளும் அதன் துணைக்கோளும் தங்களுக்குள் (கோண உந்தத்தை) பகிர்ந்து பெற்றிருப்பதே யாகும்.

## பயன்பாடுகள்
கோண உந்தக் காப்பான்மை *மையநோக்கு விசை இயக்கங்களை* அலசியாய்வதில் பெரிதும் பயன்படுத்தப் படுகின்றது. ஒருப் பொருளின் மீதான நிகர விசைகள் எப்பொழுதும் ஒரு குறிப்பிட்ட புள்ளியையே (இப்புள்ளி அவ்வியக்கத்தின் *மையம்* எனவறியப்படும்) நோக்கியிருப்பின், அவ்வமைப்பே *[[மைய நோக்கு விசையியக்கம்]]* என்பதாகும். இம்மையப்புள்ளியை பொருத்தவரை அப்பொருளின் மீது எந்த கோண விசையும் இயங்கவில்லை, ஆதலின் இவ்வியக்கத்தின் கோண உந்தம் மாறுபடாது.

கோள்கள் மற்றும் துணைக்கோள்கள் போன்றவற்றின் சுற்றுப்பாதை இயக்கங்களை ஆராய்வதிலும், போர் மாதிரியில் அணுவின் இயக்கங்களை ஆராய்வதிலும் மாறாக் கோண உந்தம் பெரிதும் துணைபுரிகின்றது.

ஒரு பனிச்சறுக்கு வீரர் தான் சுழலும் பொழுது தன் கைகளை மார்போடு அனைத்தால் சுழற்சி வேகம் அதிகரிப்பதையும், அவரே தன் கைகளை அகலவிரித்தால் அவரின் சுழற்சி வேகம் குறைவதையும் காணலாம், இத்திகழ்வை கோண உந்தக் காப்பாண்மையால் விளக்கலாம், அதன்படி, அவ்வீரர் தன் கைகளை மார்பொடு அனைக்கையில் அவரது உடலின் திணிவுகள் சுழற்சி அச்சுக்கருகில் குவிவதனால் அவரது நிலைமாறு உந்தம் குறைகின்றது, கோண உந்தத்தை மாறாமல் காக்கும்பொருட்டு அவரின் கோணத் திசைவேகம்(சுழற்சி வேகம்) அதிகரிக்கின்றது.

இதே தோற்றப்பாடுதான் பெரிய (மெதுவாய் சுழலும்) விண்மீனிலிருந்து உருவாகும் சிறிய விண்மீன்களின் அதிவேக சுழற்சியை விளக்குகின்றது (பார்க்கப் போனால், ஒருப் பொருளின் அளவை 104 மடங்கு குறைப்பதனால் அதன் சுழற்சி வேகம் 108 மடங்கு அதிகரிக்கின்றது).

பூமி-நிலா மன்டலத்தில், கோணக் காபான்மைக் காரணமாய் பூமியின் கோண உந்தம் சிறுகச்சிறுக நிலவுக்கு மாற்றப்ப்பெறுகின்றது, இதன் விளைவாய் பூமியின் சுழற்சி வீதம் குறைவதும் (ஏறத்தாழ 42 நூணநொடிகள்/நாள்) நிலவின் சுற்றுப்பாதை விரிவடைவதும் (சுற்றுப்பாதையின் ஆரம் ~4.5செ.மீ/ஆண்டு என்ற வீதத்தில் அதிகரிக்கின்றது) நிகழ்கின்றன.

## இக்கட்டுரையில் பயன்படுத்தப்பெற்ற கலைச்சொற்கள்

## இவற்றையும் பார்க்கவும்
*கோண விசை

பகுப்பு:இயற்பியல் விதிகள்
தமிழ் எண்ணிம நூலகம்

**தமிழ் எண்ணிம நூலகம்** அல்லது மின்னூலகம் என்பது எண்ணிம வடிவில் ஆக்கங்களைக் சேகரிக்து கணினி ஊடாக பயன்படுத்தக் கூடியவாறு வசதிகள் செய்யும் நூலகம் ஆகும். கணிகளில் நேரடியாகவோ, உள்ளக பிணையம் ஊடாகவோ, இணையம் ஊடாகவே இவை அணுகப்படத்தக்கவாறு வசதிகள் செய்யப்படலாம். முழுக்க முழுக்க தமிழ் அல்லது தமிழர் தொடர்பான ஆக்கங்களைக் கொண்ட எண்ணிம நூலகங்கள் தமிழ் எண்ணிம நூலகங்கள் எனப்படுகின்றன. தமிழிலும் ஆக்கங்கள் கொண்ட பல்வேறு எண்ணிம நூலகங்களும் உள்ளன. 

## தமிழ் எண்ணிம நூலகங்கள்
* மதுரைத் திட்டம் - பழந்தமிழ் இலக்கியங்கள், தற்கால நூல்கள் http://www.projectmadurai.org/
* நூலகம் திட்டம் - ஈழத்து தமிழ் ஆக்கங்கள் http://www.noolaham.org
* தமிழ் இணையக் கல்விக்கழகம் - கலைக்களஞ்சியங்கள், இலக்கிய/இலக்கண படைப்புகள் - http://www.tamilvu.org/library/libindex.htm
* தமிழ்த் தேசிய ஆவணச் சுவடிகள் - ஈழப் போராட்டம் தொடர்பான வெளியீடுகள் - http://www.tamilarangam.net/ 
* திறந்த வாசிப்பகம் (எண்ணிம நூலகம்) - தற்கால தமிழ் இலக்கியப் படைப்புகள் -http://www.openreadingroom.com/

## தமிழ் ஆக்கங்கள் உள்ள எண்ணிம நூலகங்கள்
* சமண உலகம் தமிழ் (வலைத்தளம்) - சமண சமயம்
* பிரித்தானிய நூலக எண்மிய தமிழ்நூல் தொகுப்பு - பழைய தமிழ் நூல்கள்
* இணைய ஆவணகம் - 
* இந்திய எண்ணிம நூலகம்
* முக்தபோத எண்ணிம நூலகம் - சைவ சமயம்

## தற்போது செயற்படாத தமிழ் எண்ணிம நூலகங்கள்
* சென்னை நூலகம் - தமிழ் இலக்கியங்கள்
* தமிழம் எண்ணிம நூலகம் - தமிழ் சிற்றிதழ்கள், அரிய படைப்புகள்

இணைய நூலகங்கள்
சுற்றுப்பாதையின் நிலைத் திசையன்

வான் இயக்கவியலில் **சுற்றுப்பாதை நிலைத் திசையன்கள்** (*Orbital state vectors*) (நிலைத் திசையன்கள் எனவும் அறியப்படும்) என அறியப்படுபவை சுற்றுப்பாதையில் செல்லும் ஒரு விண்பொருளின் இடநிலை(\mathbf{r})  மற்றும் திசைவேகம்(\mathbf{v}) ஆகியவற்றின் திசையன்களேயாகும். இவை இவற்றை அளக்கும் கால அளவோடு(t\,) சேர்ந்து அப்பொருளின் (சுற்றுப்பாதை) நிலையை துல்லியமாய் வரையறுக்க வல்லவை.

ஒரு செயற்கைத் துணைக் கோளை ஏவுதற்கு முன்பே, நிலைத் திசையன்களைக் கொண்டும் (ஏவுதற்கான காலத்திலிருந்து அளக்கப்படும்) காலத்தைக் கொண்டும், அச்செயற்கைத் துணைக் கோளின் (செய்மதியின்) சுற்றுப்பாதை இயல்புகளை கணித்தறியலாம். இஃது நிலைத் திசையன்களை காலச் சார்பற்றதாய் ஆதலின் பொதுவில் அச்சுற்றுப்பாதையை கணிக்க உதவுகின்றது.

## [[ஒப்புச்சட்டம்]]

நிலைத் திசையன்கள் ஒரு குறிப்பிட்ட அசையா ஒப்புச்சட்டத்தில் கொள்ளப்பட வேன்டும். வான் இயக்கவியலில், செயல்வழக்கில் இஃது பின்வரும் பண்புகளைக் கொண்டதாய் கொள்ளப்படும்:

*கார்ட்டீசிய வலக்கை ஒப்புச்சட்ட அமைப்பு
**x-அச்சு வசந்தகால சம இராப்பகல் புள்ளியை நோக்கியும்,
**z-அச்சு மேல் நோக்கியும், அஃதாவது x-y தளம் ஒப்புத்தளமாய், இருத்தல் வேண்டும்.

## இடநிலைத் திசையன்

**சுற்றுப்பாதை இடநிலைத் திசையன்** \mathbf{r} என்பது ஒரு கார்ட்டீசியத் திசையனாகும், இஃது அச்சுற்றுப்பாதையில் (ஒப்புச்சட்டத்தை சார்ந்து) அப்பொருளின் இடத்தை வரையருக்கும்.

## திசைவேகத் திசையன்

**சுற்றுப்பாதை திசைவேகத் திசையன்** \mathbf{v} என்பது ஒரு கார்ட்டீசியத் திசையனாகும், இஃது அச்சுற்றுப்பாதையில் (ஒப்புச்சட்டத்தை சார்ந்து) அப்பொருளின் திசைவேகத்தை வரையருக்கும்.

(அண்ட)வளியினூடே பயனிக்கும் எந்தவொரு (விண்)பொருளுக்கும் அதன் திசைவேகத் திசையன் என்பது அப்பொருள் பயனிக்கும் நிலைப்பாதையின் தொடுகோடாகும்.  \hat\mathbf{u}_t என்பது நிலைப்பாதையின் ஒரு குறிப்பிட்ட புள்ளியில் தொடுக்கோடாய் அமைந்த அலகு திசையன் என்றால்,
:\mathbf{v} = v\hat\mathbf{u}_t எனவாகும்.

### வரைத்தல்

சுற்றுப்பாதை திசைவேகத் திசையனை \mathbf{v}\,, சுற்றுப்பாதை இடநிலைத் திசையனிலிருந்து \mathbf{r}\, அதன் காலம் சார்ந்த வகையீடு என வரையலாம்,

:\mathbf{v} = {d\mathbf{r}\over{dt}}

## சுற்றுப்பாதை கூறுகளுடனான தொடர்பு

சுற்றுப்பாதை நிலைத் திசையன்கள் சுற்றுப்பாதை கூறுகளுக்கு (கெப்லரியன் கூறுகள்) நிகரானவை, மேலும் ஒன்றைக்கொண்டு மற்றதையறியலாம் (மற்றும் சுற்றுப்பாதையின் பிற கூறுகளையும் வரையலாம்).

பயன்பாட்டு அனுகூலங்களில் சுற்றுப்பாதை நிலைத் திசையன், சுற்றுப்பாதை கூறுகள் இரன்டுமே ஒன்றிற்கொன்று சளைத்தவையல்ல. முன்கூட்டியே கணிக்கப்படுவதால் சுற்றுப்பாதை கணிப்பில் நிலைத் திசையன்கள் பெரிதும் உதவுகின்றன.

வானியக்கவியலில், நிலைத் திசையன்கள் (\mathbf{r} மற்றும் \mathbf{v}) பின்வரும் துணைத் திசையனோடு சேர்ந்து பயன்படுத்தப்பெறும்:
வீதச் சார்பு கோண உந்தம்த் திசையன், \mathbf{h}=\mathbf{r}\times\mathbf{v}

இதனோடு நிலைத் திசையன்களையும் கொண்டு பின்வரும் சுற்றுப்பாதை கூறுகளை (கெப்லரியன் கூறுகள்) கணிக்கலாம்.
*சாய்வு (i\,)
*சுற்றுப்பாதையின் வட்டவிலகல் (e\,)
*ஏறுமுகத்தின் நெடுவரை (\Omega\,)
*சிறும வீச்சின் இணைப்பு மாறி (\omega\,)
*சுற்றுக்காலம் (T\,)

காலத்தோடு(t\,) அவற்றைக் கொண்டு பின்வரும் சுற்றுப்பாதையின் பிற கூறுகளையும் கணிக்கலாம்.
*அரை பெரும் அச்சு (a\,)
*அரை சிறும் அச்சு (b\,)
*வட்டவிலகல் (\epsilon\,)
*சிறும வீச்சுத் தொலைவு (d_p\,)
*பெரும வீச்சுத் தொலைவு (d_a\,)
*சராசரி நெடுவரை (L\,)
*மெய் நெடுவரை (l\,)

## மேற்கோள்கள்

பகுப்பு:இயற்பியல்
பகுப்பு:வான் இயக்கவியல்
பகுப்பு:வானியல்
பகுப்பு:திசையன்கள்
எஸ். எம். எஸ் எம்டன் (1906)

}
* ஏற்றப்பட்ட இடப்பெயர்ச்சி: 
|Ship length=
|Ship beam=
|Ship draft=
|Ship propulsion=* 2 × மூன்று விரிவாக்க நீராவி இயந்திரங்கள்
* 2 × ஸ்க்ரூ ப்ரொப்பல்லர்கள்
|Ship power=* 
* 12 நீர் குழாய் கொதிகலன்கள்
|Ship speed=
|Ship range=இல் 
|Ship complement=* 18 அதிகாரிகள்
* 343 பட்டியலிடப்பட்ட ஆண்கள்
|Ship armament=* 10 × SK L/40 துப்பாக்கிகள்
* 8 × SK L/55 SK L/55 
துப்பாக்கிகள்
* 2 ×  டார்பிடோ குழாய்கள்
|Ship armor=* தளம்: 
* கோனிங் டவர்: 
* துப்பாக்கி கவசங்கள்: }}
|}
**எஸ்.எம்.எஸ் ''எம்டன்*** என்பது [[செருமானியப் பேரரசு|செருமானியக்]] கடற்படையின் ஒரு கப்பல் ஆகும். [[1908]]ம் ஆண்டில் "டான்ஜிக்"(தற்போது கதான்ஸ்க்) என்ற [[கப்பல்]] கட்டும் துறையில் ஜெர்மானியக் கப்பல் நிபுணர்களால் கட்டப்பட்ட ஒரு விசித்திரப் போர்க் கப்பல் ஆகும். இது 6,38 [[மில்லியன்|மில்]]. ரைச்மார்க்ஸ் செலவில் கட்டப்பட்டது.

'எம்டன்' அலை வீசும் கடலிலும் துரிதமாகச் செல்லக் கூடியது. இதில், முதல்தரமான பீரங்கிகள் சுமார் 20 பொருத்தப்பட்டு அவை எப்போதும் தயார் நிலையிலேயே வைக்கப்பட்டிருந்தன. [[முதலாம் உலகப் போர்|முதலாம் உலகப் போரின்]] போது [[1914]]இல் பல நாடுகளாலும் வியந்து நோக்கப்படுமளவுக்கு இக்கப்பலின் போரிடும் திறன் இருந்தது. [[1914]]இன் இறுதிப் பகுதியில் "எம்டன்" [[இந்தியப் பெருங்கடல்]] பகுதியில் மேற்கத்தைய கூட்டுப் படைகளின் 30 கப்பல்களை அழித்தோ அல்லது கைப்பற்றியோ இருக்கிறது. இக்கப்பல் கடைசியாக [[அவுஸ்திரேலியா]]வின் [[எச்.எம்.ஏ.எஸ். சிட்னி]] கப்பலினால் [[கொக்கோஸ்]] என்ற இடத்தில் தாக்கி மூழ்கடிக்கப்பட்டது.

== சென்னையைத் தாக்கிய எம்டன் ==

[[1914]] [[ஆகஸ்ட்]] இறுதியில் 'எம்டன்' சீனக் கடற்பகுதியில் தனது சாகசத்தைக் காண்பித்துவிட்டு, இந்தியக் கடல் எல்லைக்குள் நுழைந்தது. அதனுடைய திடீர்த் தாக்குதல் வியப்பானது. ஆங்காங்கு தனது கொடியை இடத்திற்குத் தக்கவாறு மாற்றிக் கொண்டு அந்தந்த நாட்டுத் துறைமுகங்களில் தனக்கு வேண்டிய நிலக்கரி மற்றும் வேறு சாதனங்களைத் தந்திரமாகப் பெற்றது.

1914 [[செப்டம்பர் 22]] [[செவ்வாய்க்கிழமை|செவ்வாய்]] இரவு 9.30 மணிக்கு 'எம்டன்' சென்னைக் கடற்கரையை நெருங்கி தனது பீரங்கிக் குண்டுகளை ஏவியது. 'எம்ட'னிலிருந்து கிளம்பிய குண்டுகள் சென்னைத் துறைமுகத்திற்கு வெளியே நின்றிருந்த பிரித்தானிய கப்பல், ஆங்கிலேயருக்குச் சொந்தமான 'பர்மா ஷெல் ஆயில் டாங்குகள்', சென்னை உயர்நீதி மன்றம், 'செயின்ட் ஜார்ஜ் கோட்டை' போன்றவற்றில் வீழ்ந்து வெடித்தன.

== தமிழகத்தில் எம்டன் என்ற சொல் ==
அவன் சரியான எம்டனாக இருக்கான் அதாவது *'வருவதும் போவதும்''' தெரியாமல் இருக்கான் என்று பொருள் பட கூறுவார்கள். இச்சொற்றொடர் சென்னையை அடுத்து எம்டன் நாசகாரிக் கப்பல் திடீர் திடீர் என்று தோன்றி ஆங்கிலேயருக்கு போக்கு காட்டியதால் ஏற்பட்டது.

## வெளி இணைப்புகள்
* எம்டனும் சிட்னியும் 
* முதலாம் உலகப் போரில் கடற்படை

## மேற்கோள்கள்


பகுப்பு:முதலாம் உலகப் போர்
பகுப்பு:செருமன் வரலாறு
பகுப்பு:ஆத்திரேலிய வரலாறு
பகுப்பு:போர்க் கப்பல்கள்
பகுப்பு:நீர்மூழ்கிக் கப்பல்கள்
எம்டன் (இடாய்ச்சுலாந்து)

**எம்டன்** (Emden) இடாய்ச்சுலாந்தின் வடமேற்காக அமைந்துள்ள துறைமுக நகரம். 2006 முதல் கிழக்கு **பிரழ்சியா** வின் முக்கிய நகரமாயிற்று, இதன் மொத்த மக்கட்தொகை **51,692** ஆகும்.
இந்நகரம் நிறுவப்பட்ட ஆண்டுகள் சரியாக கணிக்கமுடியவில்லை. *8 வது நூற்றாண்டுகளில்* இருக்கலாம் என்று கூறப்படுகிறது. இதன் பழமைப் பெயர்களாக *அமுதான், எம்டா, எம்டன்* என்றுக் கூறப்படுகிறது. 1495 ல் **முதலாம் மாக்சுமிலன் **காலத்தில் இது நகர ஏற்புப்பெற்றது.

*17 ம் நூற்றாண்டுகளில்* டச்சுக்காரர்களின் குடியேற்றத்தால் இது மிகவும் செல்வ செழிப்புமிக்க நாகரமாக விளங்கியது. அப்போது புராட்டசுத்தாந்து மதம் பரவியிருந்ததோடு விவிலியத்தின் முதல் டச்சு மொழியாக்கம் வெளியிடப்பட்டது. பிரான்சிய நெப்போலியன் காலத்தில் கிழக்கு பிரழ்சியா அதனை சுற்றியுள்ள நகரங்கள் ஒல்லாந்து இராச்சியத்துடன் இணைக்கப்பட்டிருந்தது.
1870 களில் இந்நகரில் தொழிற்புரட்சிகள் ஏற்பட்டன.

*19 நூற்றாண்டுகளில்* மிகப்பெரியக் கால்வாய்த்திட்டமான டார்ட்மன்ட் எம்சு கால்வாய்த்திட்டம் நிறைவேற்றப்பட்டது. இது **எம்டன்** மற்றும் **ரக்ர்** பகுதிகளை இணைத்தன. இதனால் 1970 வரை எம்டன் துறைமுக நகரமாக இருக்கக் காரணமாயிற்று. 1903 ஆம் தொடங்கப்பட்ட கப்பல் கட்டும் துறைமுகம் இன்றும் தொடர்ந்துகொண்டிருக்கின்றது. இதன் முக்கிய அழகிய எழில் மிக்க கட்டடங்கள் இரண்டாம் உலகப்போரின் தாக்குதலால் முற்றிலும் அழிந்தன. மிகவும் மோசமானத் தாக்குதல் செப்டம்பர் 6, 1944 அன்று நடந்தது. **80 விழுக்காடு** வீடுகளும் நகர சொத்துக்களும் அழிந்தன. ஏறத்தாழ *18 ஆண்டுகளுக்குப்* பிறகு இந்நகரம் செப்டம்பர் 6, 1962, ல் மீண்டும் செப்பனிடப்பட்டது.

இந்நகரின் முக்கியத் தொழில்களாக *கப்பல் கட்டும்* தொழிலும், *மோட்டார் வண்டிகள்* தயாரிப்புகளும் இருக்கின்றன. 1973 ல் *பயன்பாட்டு அறிவியல்* பல்கலைக்கழகம் தொடங்கப்பட்டு தற்பொழுது *3500* மாணவர்கள் ஆண்டுதோறும் கல்வியறிவு பெறுகின்றனர்.

முக்கிய விளையாட்டு **[[கால்பந்தாட்டம்]]**. நிறைய பேர் கால்பந்தாட்ட விளையாட்டில் ஈடுபாடுகொண்டுள்ளனர். இங்கு பல கால்பந்தாட்டக் குழுக்கள் உள்ளன. நிறைய பேர் கால்பந்தாட்ட விளையாட்டை ரசிக்கின்றனர். ஒரேநேரத்தில் *12000 பேர்* கண்டு களிக்கும் அளவுக்கு இங்கு அரங்குகள் கட்டப்பட்டுள்ளன. பல நாட்களுக்கு முன்பே முன்பதிவும் செய்யப்படுகின்றது.

பகுப்பு:செருமானிய நகரங்கள்

## மேற்கோள்கள்
யாழ்ப்பாணம் நாகர்கோவில் பாடசாலை சிறார்களின் படுகொலை, 1995

**நாகர்கோவில் பாடசாலை சிறார்களின் படுகொலை** என்பது 1995 செப்டெம்பர் 22 ஆம் திகதி யாழ்ப்பாணம், நாகர்கோவில் மத்திய பாடசாலையில் இலங்கை விமானப் படையினரின் குண்டுவீச்சில் 39 மாணவர்கள் உயிரிழந்த நிகழ்வைக் குறிக்கும். இலங்கை அரசு இக்குற்றச்சாட்டை மறுத்தது. தாக்குதல் நடைபெற்ற காலத்தில் இலங்கையில் ஊடகத் தணிக்கை நடைமுறையில் இருந்ததாக ஊடகவியலாளர்களும், மனித உரிமைகள் அமைப்புகளும் தெரிவித்தன.

அன்று பகல் 12:30 மணியளவில் மதியநேர இடைவேளைக்கு மணியடித்த போது பிள்ளைகள் வெளியில் வந்து விளையாடிக் கொண்டிருந்தனர். பகல் 12.50 மணிக்கு இலங்கை விமானப் படைகளின் "புக்காரா" விமானங்கள் குண்டுகளை கண்மூடித்தனமாக வீசின. எதுவும் அறியாத மாணவர்கள் மரமொன்றின் கீழே பதுங்கிக் கொண்டனர். இந்தத் தாக்குதல்களால் மரத்தின் கீழே நின்ற 25 சிறார்கள் உடல்சிதறி கொல்லப்பட்டனர். இந்தத் தாக்குதலின்போது மொத்தம் 39 பேர் சம்பவ இடத்திலேயே கொல்லப்பட்டனர். இத்தாக்குதலில் 200 பேர் வரையில் படுகாயமடைந்தனர். இதில் கொல்லப்பட்டவர்களில் 6 வயது குழந்தை முதல் 16 வயது சிறுவன் வரை அடங்குகின்றனர்..

## இவற்றையும் பார்க்கவும்
* செஞ்சோலைக் குண்டுவீச்சுத் தாக்குதல், 2006
* இலங்கை இனப்பிரச்சினை காலக்கோடு

## மேற்கோள்கள்

## உசாத்துணை
* [செந்தளிர்களின் செங்குருதியால் செந்நிறமான செஞ்சோலை (தினக்குரல் கட்டுரை, [ஆகஸ்ட் 20], 2006, தேசியன் எழுதியது)]

பகுப்பு:1995 இல் இலங்கை
பகுப்பு:மூன்றாம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:இலங்கையில் தமிழர்கள் படுகொலைகள்
பகுப்பு:இலங்கையில் பொதுமக்கள் படுகொலைகள்
கனாவுஜி மொழி

**கனாவுஜி** மொழி இந்திய மாநிலமான உத்தரப் பிரதேசத்தின் பல்வேறு மாவட்டங்களில் பேசப்பட்டுவரும் ஒரு இந்திய-ஆரிய மொழியாகும். இது பொதுவாக மேற்கு ஹிந்தியின் கிளை மொழியாகவும் கருதப்படுவதுண்டு. இம் மொழியிலும், திர்ஹாரி, மாறுநிலைக் கனாவுஜி முதலிய கிளைமொழிகளும் காணப்படுகின்றன.

இம் மொழியினர் தங்கள் மொழியைப் பல்வேறு தேவைகளுக்கும் பயன்படுத்தி வந்த போதிலும், தற்காலத்தில் இவர்கள் மத்தியில் ஹிந்தி மொழியின் பயன்பாடு அதிகரித்து வருகின்றது. அழிந்து போகக்கூடிய வாய்ப்புள்ள இம் மொழியைக் காப்பாற்றுவதிலும் இவர்களில் ஒரு பகுதியினர் அக்கறை காட்டி வருகின்றனர். 

கனாவுஜி என்னும் பெயரை ஆய்வாளர்களே இம்மொழிக்கு வழங்கியிருக்கலாம் என நம்பப்படுகின்றது. இம்மொழி பேசுபவர்கள் தங்கள் மொழியை ஹிந்தி என்றே குறிப்பிடுகின்றனர்.

## இவற்றையும் பார்க்கவும்
* இந்தோ-ஆரிய மொழிகள்

## மேற்கோள்கள்

பகுப்பு:இந்திய-ஆரிய மொழிகள்
பகுப்பு:மொழி வகைகள் மற்றும் பாணிகள்
அவதி மொழி

**அவதி மொழி** இந்திய-ஆரிய மொழிகளுள் ஒன்றாகும். இது முதன்மையாக உத்தரப் பிரதேச மாநிலத்திலுள்ள அவத் பகுதியிலேயே பேசப்படினும், மத்தியப் பிரதேசம், பீஹார் ஆகிய மாநிலங்கள்; டெல்லி, நேபாளம் ஆகிய இடங்களிலும் இம் மொழி பேசுவோரைக் காணமுடியும்.

தற்காலத்தில் இது இந்தியின் ஒரு கிளை மொழியாகவே கருதப்பட்டு வரினும், அண்மையில் இந்தி மொழி தரப்படுத்தப்படுவதற்கு முன், அவதி மொழியே இந்துஸ்தானியின் கிளைமொழிகளுள் இரண்டாவது முக்கிய இலக்கிய மொழியாகத் திகழ்ந்தது. துளசிதாசின் *[[ராமசரிதமானஸ்|ராம்சரித்மானஸ்]]*, மாலிக் முகம்மத் ஜெய்சியின் *[[பத்மாவதி காவியம்|பத்மாவத்]]* என்பன இம்மொழியிலுள்ள முக்கிய இலக்கியங்களாகும்.

அவதி, இப்பகுதியின் மிகப் பழைய மொழியான பிராஜ் பாஷாவிலிருந்து தோன்றியது. மகதி மொழியின் தாக்கமும் இம்மொழியில் காணப்படுகின்றது. நவீன ஹிந்தி மொழியின் உருவாக்கத்தில் அவதி மொழிக்கும் முக்கியப் பங்கு உண்டு.

## இவற்றையும் பார்க்கவும்
* இந்திய-ஆரிய மொழிகள்

## மேற்கோள்கள்

பகுப்பு:இந்திய-ஆரிய மொழிகள்
பகுப்பு:இந்திய மொழிகள்
பகுப்பு:மொழி வகைகள் மற்றும் பாணிகள்
ஓசக்கா

**ஓசக்கா**  ஜப்பான் நாட்டில் அமைந்துள்ள ஒரு நகரமாகும். இது ஜப்பானின் நான்கு பிரதான தீவுகளில்  பெரிய தீவான ஹோன்சு (அல்லது ஹொன்ஷூ) தீவில் யோடோ ஆறு கடலில் சங்கமிக்கும் இடத்தில் அமைந்துள்ளது. ஜப்பான் நாட்டின் தொழில் தலைநகரமாகக் கருதப்படும் ஓசக்கா அந்நாட்டின் இரண்டாவது பெரிய நகரமாகும்.

## பெயர்க் காரணம்
ஜப்பானிய மொழியில் ஓசக்கா என்றால் 'பெரிய குன்று' என அர்த்தம்.

## போக்குவரத்து
இங்குள்ள சுரங்க இரயில்கள் மிகவும் பிரபலமானதாகும். சுரங்க ரயில்களை தினமும் மில்லியன் கணக்கான மக்கள் பயன்படுத்துகின்றனர். வேகமான இரயில்கள் (Bullet Trains) தோக்கியோ மற்றும் ஜப்பானின் பிரதான நகரங்களை இணைக்கின்றன.

## மேற்கோள்கள்

பகுப்பு:ஜப்பானிய நகரங்கள்
நாகர்கோவில் (இலங்கை)

**நாகர்கோவில்** (*Nagarkovil*, நாகர்கோயில் என்றும் அழைக்கப்படுகிறது) என்பது இலங்கையின் யாழ்ப்பாணக் குடாநாட்டில்  வடமராட்சிப் பிரிவில் பருத்தித்துறைக்கு கிழக்கே 20 கிலோமீட்டர் தொலைவில் அமைந்துள்ள ஒரு கிராமம் ஆகும். இதன் மக்கள் தொகை கிட்டத்தட்ட 10,000 ஆகும். இங்கு கடற்தொழில் முக்கிய தொழிலாக உள்ளது. இவ்வூர் மக்களில் 99 வீதமானோரும் இந்துக்கள். ஏனையோர் கிறிஸ்தவர்கள்.

## கிராமசேவையாளர் பிரிவுகள்
இது கிழக்கு, மேற்கு, தெற்கு என மூன்று கிராமசேவையாளர் பிரிவுகளை உள்ளடக்கியுள்ளது.

## பாடசாலைகள்
1995 இல் போர் அனர்த்தம் காரணம் 26 மாணவர்களைக் காவு கொண்ட பின்னர் பாடசாலைகள் இங்கு 12 ஆண்டுகளின் பின் மீண்டும் இயங்குகின்றன.
* நாகர்கோவில் மகா வித்தியாலயம்
* நாகர்கோயில் கனிட்ட தர பாடசாலை

## கோயில்கள்
* நாகர்கோயில் நாகதம்பிரான் ஆலயம்
* கெளத்தந்துறை விநாயகர் கோயில்
* முருகையா தேவஸ்தானம்
* கண்ணகி அம்மன் கோயில்

## இவற்றையும் பார்க்கவும்
* யாழ்ப்பாணம் நாகர்கோயில் பாடசாலை சிறார்களின் படுகொலை, 1995

## உசாத்துணை
* நாகர்மணல்.கொம்
* STATISTICAL INFORMATION OF THE NORTHERN PROVINCE - 2014, வட மாகாண சபை

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
1908

**1908**  (**[[ரோம எண்ணுருக்கள்|MCMVIII]]**) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் இவ்வாண்டு ஒரு செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 15 - யாழ்ப்பாணம் காரைநகர் ferry இயங்க ஆரம்பித்தது.
* ஜனவரி 24 - பேடன் பவல் சாரணீய இயக்கத்தை ஆரம்பித்தார்.
* பெப்ரவரி 1 - லிஸ்பனில் போர்த்துக்கல் மன்னன் முதலாம் கார்லோஸ் சுட்டுக்கொல்லப்பட்டான்.
* பெப்ரவரி 2 - 60 ஆண்டுகளுக்கு ஒரு தடவை இடம்பெறும் இந்துக்களின் சிறப்பு நாளான அருத்தோதயம் நிகழ்ந்தது.
* மார்ச் 18 - வ. உ. சிதம்பரம்பிள்ளை, சுப்பிரமணிய சிவா, பத்மநாதன் ஆகியோர் கைது. திருநெல்வேலி எழுச்சி நாள்.
* ஏப்ரல் 24 - லூசியானாவில் புயல் காரணமாக 143 பேர் கொல்லப்பட்டனர்.
* ஜூலை 13 - லண்டனில் இடம்பெற்ற ஒலிம்பிக் போட்டிகளில் முதற் தடவையாக பெண்கள் பங்குபற்றினர்.
* டிசம்பர் 28 - சிசிலியில் 7.0 ரிக்டர் அளவு நிலநடுக்கத்தில் 75,000 பேர் கொல்லப்பட்டனர்.

## நாள் அறியப்படாத நிகழ்வுகள்
* ஏப்ரல் - யாழ்ப்பாணத்தின் பல இடங்களிலும் சின்னம்மை நோய் (small pox) பரவியது.

## பிறப்புகள்
* ஜனவரி 15 - எட்வர்ட் டெல்லர்
* மே 18 - இயான் பிளெமிங்
* ஆகஸ்ட் 27 - டொன் பிறட்மன்
* அக்டோபர் 10 - கே. பி. சுந்தராம்பாள்
* நவம்பர் 29 - என். எஸ். கிருஷ்ணன்

## இறப்புகள்
* பெப்ரவரி 12 - ஜி. யு. போப்

## நோபல் பரிசு பெற்றோர்
* இயற்பியல் - காபிரியேல் லிப்மன்
* வேதியியல் - ஏர்ணெஸ்ட் ரதர்போர்ட்
* மருத்துவம் - ஈலியா மெச்னிக்கொவ், போல் ஏள்ரிச்
* இலக்கியம் - ருடொல்ஃப் யூக்கென்
* அமைதி - க்ளாஸ் ஆர்னோல்ட்சன், பிரெடெரிக் பாஜெர்

## 1908 நாற்காட்டி
புந்தேலி மொழி

**புந்தேலி மொழி** (बुन्देली) ஒரு மேற்கு இந்தி மொழியாகும். இது பொதுவாக, இந்தியாவின் புந்தேல்கண்ட் பகுதியில் உள்ள மத்தியப் பிரதேச மாநிலத்தின் ததியா, சாகர், தமோ, பன்னா, டிக்கம்கர், அசோக்நகர், சத்தர்பூர் மாவட்டங்களிலும்; உத்தரப் பிரதேசத்தின் ஜான்சி, லலித்பூர், சித்திரக்கூட மாவட்டம், பந்தா மாவட்டங்களிலும் பேசப்படுகிறது. 

இம் மொழி 19 ஆம் நூற்றாண்டு வரை வட இந்தியாவின் இலக்கிய மொழியாக விளங்கிய பிராஜ் பாஷாவுடன் நெருங்கிய தொடர்புடையது.

## இவற்றையும் பார்க்கவும்
* இந்தோ-ஆரிய மொழிகள்
* புந்தேல்கண்ட்

## வெளியிணைப்புகள்
* எத்னோலாக் அறிக்கை

பகுப்பு:இந்திய-ஆரிய மொழிகள்
புந்தேல்கண்ட்
பகுப்பு:இந்திய மொழிகள்
பகுப்பு:மொழி வகைகள் மற்றும் பாணிகள்
பாகேலி மொழி

**பாகேலி** என்பது மத்திய இந்தியாவின் பாகேல்காந்த் பகுதிகளில் பேசப்பட்டுவரும் ஒரு மொழியாகும். இந்திய மக்கள்தொகைக் கணக்கெடுப்பு அறிக்கைகளில் இது ஹிந்தி மொழியின் ஒரு கிளைமொழியாகவே கணக்கெடுக்கப்பட்டுள்ளது (1991).

பாகேலி பேசுபவர்கள், பெரும்பாலும் மத்தியப் பிரதேசத்தின் ரேவா, சந்தா, சிதி, ஷாஹ்தோல், உமாரியா, அனூப்பூர் ஆகிய மாவட்டங்களிலும், உத்தரப் பிரதேசத்தின், அலகாபாத், மிர்சாப்பூர் ஆகிய மாவட்டங்களிலும் உள்ளனர்.

## இவற்றையும் பார்க்கவும்
* இந்தோ-ஆரிய மொழிகள்

## வெளியிணைப்புகள்
* எத்னோலாக் அறிக்கை

பகுப்பு:இந்திய-ஆரிய மொழிகள்
பகுப்பு:மொழி வகைகள் மற்றும் பாணிகள்
சத்திசுகரி மொழி

**சத்திசுகரி மொழி** (छत्तिसगढ़ी) பெரும்பாலும் இந்தியாவின் சத்தீசுகர் மாநிலத்தில் பேசப்படும் ஒரு இந்திய-ஆரிய மொழியாகும். இம் மொழி பேசுவோர் அயல் மாநிலங்களான மத்தியப் பிரதேசம், ஒரிஸ்ஸா, பீஹார் ஆகியவற்றிலும் காணப்படுகின்றனர்.

1920 முதலே, சத்திசுகர்கீ அரசியல் மற்றும் பண்பாட்டு இயக்கங்களின் கூடுதல் தன்னாட்சிக்கான நடவடிக்கைகளை அடுத்து 2000 ஆவது ஆண்டில் மத்தியப் பிரதேசத்தின் 16 மாநிலங்களைப் பிரித்துத் தனி மாநிலம் உருவாக்கப்பட்டது.

சத்திசுகரி, பாகேலி மொழி, அவதி மொழி ஆகியவற்றுடன் நெருங்கிய தொடர்புள்ளது. இந்திய அரசாங்க அறிக்கைகளின்படி இம் மொழியை ஹிந்தியின் கிழக்கத்திய கிளைமொழிகளில் ஒன்றாகவே கருதினர். எனினும் ஆய்வாளர்கள், ஒரு தனி மொழியாகக் கருதப்படுமளவுக்கு ஹிந்தியிலிருந்து இது வேறுபடுவதாகக் காட்டியுள்ளனர். இதற்கும், பைகானி, பூலியா, பிஞ்ச்வாரி, கலங்கா, காவர்தி, கைராகரி, சாத்ரி கோர்வா, சுர்கூஜியா போன்ற பல கிளைமொழிகள் உள்ளதாகக் கண்டறியப் பட்டுள்ளது.

இது பல்வேறு வட இந்திய மொழிகளைப் போலவே தேவநாகரி எழுத்தில் எழுதப்படுகின்றது.

## இவற்றையும் பார்க்கவும்
* இந்தோ-ஆரிய மொழிகள்

## வெளியிணைப்புகள்
* எத்னோலாக் அறிக்கை

பகுப்பு:இந்திய-ஆரிய மொழிகள்
பகுப்பு:இந்திய மொழிகள்
பகுப்பு:மொழி வகைகள் மற்றும் பாணிகள்
தன்வார் மொழி

இது பெரும்பாலும் நேபாளத்தில் பேசப்படும் ஒரு இந்திய-ஆரிய மொழியாகும். இது *ராய்* சமுதாயத்தினரின் மொழியாகும். இது தனுவர் ராய், தெனுவர் போன்ற பெயர்களாலும் குறிப்பிடப்படுவதுண்டு. இம்மொழி பேசுவோர் நேபாளி மொழியை இரண்டாம் மொழியாகக் கொண்டுள்ளனர்.

## இவற்றையும் பார்க்கவும்
* இந்தோ-ஆரிய மொழிகள்

## வெளியிணைப்புகள்
* எத்னோலாக் அறிக்கை

பகுப்பு:இந்திய-ஆரிய மொழிகள்
பகுப்பு:நேபாள மொழிகள்
பகுப்பு:மொழி வகைகள் மற்றும் பாணிகள்
1932

**1932**  (**[[ரோம எண்ணுருக்கள்|MCMXXXII]]**) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும்.

## நிகழ்வுகள்
* ஜனவரி 3 - பிரித்தானியர் மகாத்மா காந்தி மற்றும் வல்லபாய் பட்டேல் ஆகியோரைக் கைது செய்தனர். 
* ஜனவரி 28 - ஜப்பான் சீனாவின் ஷங்காய் நகரைக் கைப்பற்றியது.
* மார்ச் 19 - சிட்னி துறைமுகப் பாலம் திறக்கப்பட்டது.
* மே 6 - பிரெஞ்சு அதிபர் போல் டூமர் கொலை முயற்சியில் படுகாயமடைந்தார். இவர் அடுத்த நாள் இறந்தார். 
* மே 15 - ஜப்பானியப் படையினர் ஷங்காயை விட்டுப் புறப்பட்டனர்.
* மே 15 - ஜப்பானியப் பிரதமர் சுயோஷி இனூக்காய் கொல்லப்பட்டார்.
* மே 16 - பம்பாயில் இந்துக்களுக்கும் முஸ்லிம்களுக்கும் இடையே இடம்பெற்ற கலவரத்தில் ஆயிரக்கணக்கானோர் கொல்லப்பட்டனர்.
* ஜூன் 4 - சிலியில் இராணுவப் புரட்சி இடம்பெற்றது.
* ஜூலை 1 - ஏபிசி (அவுஸ்திரேலிய ஒலிபரப்புச் சேவை) ஆரம்பிக்கப்பட்டது.
* ஜூலை 12 - நோர்வே வடக்கு கிறீன்லாந்தை தன்னுடன் இணைத்துக் கொண்டது.
* ஜூலை 30 - 1932 கோடை ஒலிம்பிக் போட்டிகள் லொஸ் ஏஞ்சலீஸ் நகரில் ஆரம்பமாயின.
* செப்டம்பர் 20 - மகாத்மா காந்தி பூனா சிறையில் உண்ணாநோன்பை ஆரம்பித்தார்.
* அக்டோபர் 15 - டாட்டா விமானசேவை தனது முதலாவது விமானத்தைப் பறக்கவிட்டது.
* நவம்பர் 19 - ஜோசப் ஸ்டாலினின் இரண்டாவது மனைவி தனது வீட்டில் மர்மமான முறையில் இறந்து கிடக்கக் காணப்பட்டார்.
* டிசம்பர் 25 - சீனாவில் கன்சு மாநிலத்தில் இடம்பற்ற நிலநடுக்கத்தில் 70,000 பேர் கொல்லப்பட்டனர்.

## பிறப்புகள்
* சனவரி 16 - டயான் ஃவாசி
* பெப்ரவரி 22 - எட்வர்ட் கென்னடி, அமெரிக்க செனட்டர் (இ. 2009)
* மே 10 - கார்த்திகேசு சிவத்தம்பி
* மே 24 - எஸ். பொன்னுத்துரை, ஈழத்து எழுத்தாளர் (இ. 2014)
* சூன் 12 - பத்மினி, நடிகை
* சூலை 24 - தாமரைத்தீவான், ஈழத்து எழுத்தாளர்
* டிசம்பர் 21 - யூ. ஆர். அனந்தமூர்த்தி, கன்னட எழுத்தாளர் (இ. 2014)
* செப்டம்பர் 26 - மன்மோகன் சிங்
* அக்டோபர் 1 - அரங்க முருகையன், தமிழறிஞர், எழுத்தாளர் (இ 2009)
* நவம்பர் 3 - அன்னை பூபதி
* டிசம்பர் 28 - திருபாய் அம்பானி
* நாத்திகம் இராமசாமி, இதழாசிரியர், பகுத்தறிவாளர் (இ. 2009)

## இறப்புகள்
* ஜனவரி 11 - திருப்பூர் குமரன்
* மார்ச் 14 - ஜோர்ஜ் ஈஸ்ற்மன்

## நோபல் பரிசுகள்
* இயற்பியல் - வேர்ணர் ஹைசன்பேர்க் (*Werner Karl Heisenberg*)
* வேதியியல் - ஏர்விங் லாங்மூர் (*Irving Langmuir*)
* மருத்துவம் - சார்ல்ஸ் ஷெரிங்டன் (*Sir Charles Scott Sherrington*), எட்கார் ஏட்றியன் (*Edgar Douglas Adrian*)
* இலக்கியம் - ஜோன் கால்ஸ்வேர்தி (*John Galsworthy*)
* அமைதி - வழங்கப்படவில்லை

## இவற்றையும் பார்க்கவும்
* 1932 இல் வெளிவந்த தமிழ்த் திரைப்படங்கள்

## 1932 நாட்காட்டி

*
பெர்மாவின் சிறிய தேற்றம்

**ஃபெர்மாவின் சிறிய தேற்றம்** (Fermat's Little Theorem) என்பது கணிதத்தில் எண்கோட்பாட்டுப்பிரிவில் அடிப்படையான முதல் தேற்றம். மற்ற பல பிரிவுகளிலும் பயன்படுத்தப்படுவது. அது என்ன சொல்கிறதென்றால்,

: n ஒரு முழு எண்ணாகவும், p ஒரு பகா எண்ணாகவும் இருந்தால், n^p - n என்ற எண் p ஆல் சரியாக வகுபடும்.

எ.கா.
: 5^3 - 5  = 120 = 3 \times 40 
: 2^{11} - 2 = 2046 = 11 \times 186; 
: 4^5 - 4 = 1020 = 5 \times 204.

ஃபெர்மாவின் கடைசித் தேற்றம் என்று வரலாற்றுப் புகழ் பெற்ற தேற்றம், வேறு ஒன்று. அதனிலிருந்து பிரித்துக் காட்டுவதற்குத்தான் மேலேயுள்ள தேற்றம் *சிறிய* தேற்றம் என வழங்குகிறது.

சிறிய தேற்றம் என்று பெயரிருந்தாலும் இதன் கீர்த்தி பெரிதாகையால் இதற்கு மூன்று வித நிறுவல்களைக் கீழே பார்க்கலாம்.

## எளிய முதல் நிறுவல்

இந்நிறுவல் உய்த்தறிதல் முறையில் செல்லும். p | n^p - n என்பது தேற்றம். n = 1 க்கு நிச்சயமாக இது உண்மை; ஏனென்றால், 1^p - 1 = 0, p ஆல் வகுபடுகிறது. இப்பொழுது p | n^p - n என்பது உண்மையானால்

:: p | (n+1)^p - (n+1)

என்று காட்டவேண்டும்.

:: (n+1)^p - (n + 1) 
:: = n^p - n + \sum_{i=1}^{i=(p-1)}\begin{pmatrix}
p \\
i
\end{pmatrix}

இது p ஆல் வகுபடுகிறது; ஏனென்றால், உய்த்தறிதல் கருதுகோளினால் n^p - n, p ஆல் வகுபடுகிறது; மற்றும், ஒவ்வொரு \begin{pmatrix}
p \\
i
\end{pmatrix} ம் p ஆல் வகுபடுகிறது.

## இரண்டாவது நிறுவல்

இந்நிறுவல் எண்களின் சமான உறவுக் கருத்துக்களைப் பயன்படுத்துகிறது.முதலில் உ.பொ.கா(n,p) = 1 என்று கொள்வோம். இப்பொழுது,

:: n, 2n, 3n, ... , (p-1)n (*)

என்ற தொடரைப் பார். இதனில் எந்த இரண்டு உறுப்புகளும் மாடுலோ p சமானமல்ல; ஏனென்றால்,

:: i\times n \equiv k\times n (mod p) என்றால் ,

:: i \equiv k (mod p) ; அ-து, i = k

இதனால் (*) இலுள்ள ஒவ்வொரு எண்ணும் 1,2,3, ..., (p-1) இல் வெவ்வேறு எண்களுக்கு, அதுவும் ஒரே ஒரு எண்ணுக்கு சமானமாக இருக்கும். இந்த சமானங்களின் பெருக்குத்தொகை

:: n^{p-1}. 1.2. ... .(p-1) \equiv  1.2.3. ... (p-1) (mod p)

: (p-1)! ம்  p ம் ஒன்றுக்கொன்று பகா எண்களாதலால் நமக்குக் கிடைப்பது

: n^{p-1} \equiv 1 (mod p)
: இதிலிருந்து, n^p \equiv n(mod p).

## மூன்றாவது நிறுவல்

இந்நிறுவல் சேர்வியல் கருத்துக்களைப் பயன்படுத்துவது. p மணிகள் கொண்ட மணிமாலைகளைக்கணக்கிடுவோம். ஒவ்வொரு மணியும் n நிறங்களில் கிடைப்பதாக வைத்துக்கொள்வோம். இவைகளைக்கொண்டு நாம் n^p மாலைகள் உண்டாக்கலாம். அவைகளில் எல்லா மணிகளும் ஒரே நிறமாக உள்ள மாலைகளின் எண்ணிக்கை n. மீதமுள்ள n^p - n மாலைகளைப் பார்ப்போம். இவைகளில் ஒவ்வொன்றும் அவைகளைப் போலவே உள்ள மற்ற சில மாலைகளின் சுழல்மாற்றம் தான். சுழல்மாற்றத்தின் மூலம் ஒன்றுக்கொன்று சமானமாக இருக்கக்கூடிய மாலைகளின் எண்ணிக்கை p. இதனால்(சுழல் சமான மில்லாத) தனித்துவம் வாய்ந்த மாலைகளின் எண்ணிக்கை

:: (n^p - n ) \div p.
இது ஒரு முழு எண்ணாதலால்  n^p - n, p ஆல் சரியாக வகுபடுகிறது.

## மறுதலை உண்மையல்ல

இத்தேற்றத்தின் மறுதலை உண்மையல்ல என்பதற்கு ஒரு மாற்றுக்காட்டு:

2^{341} - 2 = 2(2^{340} - 1) = 2(({2^{10})}^{34} - 1^{34}) = 2(2^{10}-1)(.....) = 2.3.341.(....)

இதனால் 2^{341} - 2 ஐ 341 சரியாக வகுக்கிறது. ஆனாலும் 341 ஒரு பகா எண்ணல்ல; ஏனென்றால், 341 = 31\times11.

## இவற்றையும் பார்க்கவும்

சமான உறவு

பகுப்பு:எண் கோட்பாட்டில் தேற்றங்கள்
பகுப்பு:சேர்வியல்
பகுப்பு:நிறுவலடங்கிய கணிதத்தேற்றங்கள்
உறுமி மேளம்

thumb|right|thumbtime=9|உறுமி முதலான மேளங்களை நீத்தார் சடங்கில் இசைக்கும் காட்சி
**உறுமி மேளம்** ஒரு தாள தோல் இசைக்கருவியாகும்.  இது தமிழர் நாட்டுப்புற இசையிலும், தமிழிசையிலும் பெரும்பாலும் பயன்படுத்தப்படுகின்றது.  மாரியம்மன், அய்யனார், கறுப்புசுவாமி போன்ற நாட்டார் தெய்வங்களை வணங்குவதில் உறுமி மேளம் சிறப்பிடம் பெறுகிறது.  இன்று, மலேசியாவில் உறுமி மேளம் இளையோர் மத்தியில் மிகுந்த வரவேற்பைப் பெற்று, அங்கே பல உறுமி மேளக் குழுக்கள் உள்ளன. 

இந்த இசைக்கருவி உறுமி மேளம், நையண்டி மேளம் ஆகிய இசைக்குழுக்களில் இடம்பெறுகிறது. தேவராட்டம், மயிலாட்டம், புலி ஆட்டம், காவடியாட்டம் ஆகிய நிகழ்த்துக் கலைகளிலும், சமயம் சார்ந்த நிகழ்வுகளிலும் இசைக்கப்படுகிறது.  தேவராட்டக் கலைஞர்கள் இந்தக் கருவியை *தேவதுந்துபி* என்று அழைக்கின்றனர். இந்தக் கருவி சிவனால் உருவாக்கப்பட்டது என்றும் தேவருலகத்தில் இசைக்கப்பட்டது என்றும் அவர்கள் நம்புகின்றனர்.

## வடிவமைப்பு
உறுமி மேளம் இரண்டு முகங்கள் உடையது. இடை சுருங்கிய ஒரு தோற் கருவி ஆகும். இது ஆட்டின் தோலினால் செய்யப்படுகிறது. இந்தக் கருவியின் ஒரு முகப்பகுதியை நீளமான வளைந்த குச்சியைக் கொண்டும் தேய்த்தும், மறுபக்கத்தில் நேரான குச்சியைக் கொண்டு தட்டியும் ஒலி எழுப்பப்படுகிறது.  

## வாசித்தல்
இந்த மேளத்தின் முகத்தை குச்சியால் உரசி உராய்ந்து ஒரு விலங்கு உறுமுவது போல இசையெழுப்புவர்.
இந்தக் கருவியை ஒரு துணி கொண்டு கட்டி தோள்பட்டைக்கு குறுக்கே தொங்கவிட்டு நடந்தும் நின்று கொண்டும் இசைப்பர்.
 
## குழுக்கள்
### மலேசியா
* சிறீ கருமாரியம்மன் உறுமி மேளம் http://www.youtube.com/watch?v=sln9-QGJeBg&feature=related
* ஜெ சக்தி சங்கிலிக் கறுப்பன் உறுமி மேளம் 
* சங்கமம் உறுமி மேளம்
* ஓம் முருகா உறுமி மேளம் - http://www.youtube.com/watch?v=dO8patyg-h0&feature=related
* சிறீ நாக கன்னி உறுமி மேளம் http://www.youtube.com/watch?v=xRgxK-vgjow&feature=related
* வெற்றி வேல் உறுமி மேளம் http://www.youtube.com/watch?v=NLovJxRtrss&feature=related
* சிறீ துர்க்கை அம்ம உறுமி மேளம் http://www.youtube.com/watch?v=SwIrksggoBI&feature=related
* உருத்திர சக்தி & திருசூலி உறுமி மேளம் http://www.youtube.com/watch?v=2YpQ8vLui_8&feature=related
* சிறீ மகாசக்தி உறுமி மேளம் http://www.youtube.com/watch?v=WGJY0kfrNe4&feature=related

## உறுமி மேளமும் பாட்டும்
* *காட்டில் வாழும் மீசைக்காரா, வேட்டையாட வருவாயா* - http://www.youtube.com/watch?v=LCfoSkhf3hc
* *எலெலோ, எலெலோ, ஆண்டாண்டு காலமம்மா* - http://www.youtube.com/watch?v=Prgaui61jok

## உசாத்துணைகள்

* வாழ்வியற் களஞ்சியம். தொகு 5. 

## வெளி இணைப்புகள்
* Urumi  - 
* சிவசக்தி உறுமி மேளம்
* கறுப்பண்ணா சங்கிலி உறுமி
* vanamma vanamma

பகுப்பு:உறுமி
பகுப்பு:மலேசியத் தமிழர் பண்பாடு
பகுப்பு:காணொளிக் கோப்பு உள்ள கட்டுரைகள்
பகுப்பு:தோற் கருவிகள்
செக் குடியரசு

**செக் குடியரசு**  (செக் மொழி: Česká republika) நாடு ஐரோப்பாவில் உள்ள ஒரு நிலஞ்சூழ் நாடு ஆகும். இதன் வடக்கில் போலந்து நாடும் மேற்கிலும் வடமேற்கிலும் ஜெர்மனியும் தெற்கில் ஆஸ்திரியாவும் கிழக்கில் ஸ்லோவேக்கியாவும் எல்லைகளாக அமைந்துள்ளன. இந்நாடானது 78,866 சதுர கிலோமீட்டர்கள் (30,450 சதுர மைல்கள்) பரப்பளவு உடையது.  பிராக் என்னும் நகரத்தை தலைமையிடமாகக் கொண்டு இந்நாடு விளங்குகிறது.  இந்த நகரத்தின் மக்கள் தொகை சுமார் 1.3 மில்லியன் (13 இலட்சம்) ஆக இருக்கின்றது.  மேலும் லிபரக், பெர்னோ, ஒஸ்த்ரவா மற்றும் பில்சன் என்னும் நகரங்கள் உள்ளன.  இது ஒரு வளர்ச்சியடைந்த நாடாகத் திகழ்கின்றனது. இந்நாடு ஐரோப்பிய ஒன்றியத்தில் ஓர் உறுப்பு நாடாகவும் இருக்கிறது.

செக் மொழி அரச ஏற்புப் பெற்ற மொழியாகும்.

## மேற்கோள்கள்

பகுப்பு:ஐரோப்பிய நாடுகள்
பகுப்பு:செக் குடியரசு
பகுப்பு:நடு ஐரோப்பா
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
கினி-பிசாவு

**கினி-பிசாவு குடியரசு** (*Republic of Guinea-Bissau*, [ˈgɪni bɪˈsaʊ]; போர்த்துக்கீச மொழி: *República da Guiné-Bissau*, [ʁɛ'publikɐ dɐ gi'nɛ bi'sau]), மேற்கு ஆபிரிக்காவில் உள்ள ஒரு நாடாகும். இது ஆபிரிக்காக் கண்டத்தில் உள்ள மிகச் சிறிய நாடுகளில் ஒன்று. இதன் எல்லைகளாக வடக்கே செனெகல், தெற்கு மற்றும் கிழக்குப் பகுதிகளில் கினி, மேற்கே அட்லாண்டிக் பெருங்கடலும் அமைந்துள்ளன. முன்னாள் போர்த்துக்கல் குடியேற்றநாடான போர்த்துக்கீச கினி, விடுதலையின் பின்னர் கினி குடியரசுடன் பெயர் மாறாட்டம் ஏற்படாமல் இருக்க பிசாவு என்ற தனது தலைநகரையும் இணைத்து கினி-பிசாவு எனப் பெயரை மாற்றிக் கொண்டது.

## வரலாறு
left|200px|Map Of Guinea Bissau
இது முன்னர் மாலிப் பேரரசின் ஆட்சிக்குட்பட்டிருந்தது. 17ஆம் நூற்றாண்டில் போர்த்துக்கீசர் இங்கு புகுந்து கூலிகளைக் குடியமர்த்தினர். 1956இல் தீவிரவாதிகள் அமில்கார் கப்ரால் என்பவரின் தலைமையில் இங்கு கரந்தடித் தாக்குதல்களில் ஈடுபட்டனர். கியூபா, சீனா, சோவியத் ஒன்றியம் போன்றவற்றின் இராணுவ உதவிகளுடன்படிப்படியாக இவர்கள் ஏறத்தாழ நாட்டின் முழுப் பகுதியையும் தமது கட்டுப்பாட்டுக்குள் கொண்டு வந்தனர். செப்டம்பர் 24, 1973இல் விடுதலையை அறிவித்தனர். நவம்பர் 1973 ஐநா இந்நாட்டை ஏற்றுக்கொண்டது.http://daccessdds.un.org/doc/RESOLUTION/GEN/NR0/281/33/IMG/NR028133.pdf?OpenElement 

## மேற்கோள்கள்

## வெளி இணைப்புகள்
* ஆல் ஆபிரிக்கா - ''கினி பிசாவு' செய்திகள், இணைப்புகள்
* பிபிசி நாட்டுத் தகவல்கள்
* சிஐஏ தரவுகள் 

பகுப்பு:கினி-பிசாவு
பகுப்பு:ஐக்கிய நாடுகள் சபையின் உறுப்பு நாடுகள்
சிலோவாக்கியா

**ஸ்லோவேக்கியா** என்றழைக்கப்படும் ஸ்லோவேக் குடியரசு நடு ஐரோப்பாவில் உள்ள ஒரு நிலஞ்சூழ் நாடாகும். இதன் மேற்கில் செக் குடியரசும் ஆஸ்திரியாவும் வடக்கில் போலந்தும் கிழக்கில் உக்ரைனும் தெற்கில் ஹங்கேரியும் எல்லைகளாக அமைந்துள்ளன. இது ஓர் ஐரோப்பிய ஒன்றிய உறுப்பு நாடு ஆகும்.

## மேற்கோள்கள்

பகுப்பு:ஐரோப்பிய நாடுகள்

பகுப்பு:நடு ஐரோப்பா
பகுப்பு:நிலம்சூழ் நாடுகள்
பகுப்பு:ஐக்கிய நாடுகள் சபையின் உறுப்பு நாடுகள்
1841

**1841**  (**[[ரோம எண்ணுருக்கள்|MDCCCXLIV]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், பழைய ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 7 யாழ்ப்பாணத்தில் "மோர்னிங் ஸ்டார்" பத்திரிகை ஆரம்பிக்கப்பட்டது.
* ஜனவரி 26 - ஐக்கிய இராச்சியம் ஹொங்கொங்கைப் பிடித்தது.
* செப்டம்பர் 24 - ஐக்கிய இராச்சியம் சரவாக் மாநிலத்தை புரூணையிடம் இருந்து பெற்றது. அதன் "ராஜா"வாக ஜேம்ஸ் புரூக் நியமிக்கப்பட்டார்.

## நாள் அறியப்படாதவை
* ஏப்ரல் - யாழ்ப்பாணம், மானிப்பாயில் அமெரிக்க மிஷ்னால் தமிழ் அகராதி வெளியிடப்பட்டது.
* ஜூன் - இலங்கை வங்கி திறக்கப்பட்டது.

## பிறப்புகள்
* சனவரி 15 - ஜான் பென்னிகுவிக் (இ - 1911)
* ஜூலை 13 - ஓட்டோ வாக்னர்

## இறப்புகள்

## 1841 நாட்காட்டி

## மேற்கோள்கள்

பகுப்பு:1841
1799

**1799** (**[[ரோம எண்ணுருக்கள்|MDCCXCIX]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* ஜனவரி 15 - இலங்கைக்கு கூலிகளைக் கொண்டுவருவது தடை செய்யப்பட்டது.
* மார்ச் 7 - நெப்போலியன் பாலஸ்தீனத்தின் ஜாஃபா பகுதியைக் கைப்பற்றினான்.
* ஜூலை 7 - ரஞ்சித் சிங்கின் படைகள் லாகூரிற்கு வெளியே உள்ள பகுதிகளைப் பிடித்தனர்.
* ஜூலை 12 - ரஞ்சித் சிங் லாகூரைப் பிடித்து பஞ்சாபின் ஆட்சியைப் பிடித்தான்.
* ஜூலை 25 - எகிப்தின் அபூக்கீர் நகரில் நெப்போலியன் 10,000 ஆட்டோமன் படைகளைத் தோற்கடித்தான்.
* செப்டம்பர் 23 - இலங்கையில் அரசனின் ஆணைப்படி சித்திரவதை, மற்றும் கொடூரமான தண்டனைகள் தருவது நிறுத்தப்பட்டன. மத சுதந்திரம் அமுலுக்கு வந்தது.
* செப்டம்பர் 24 - கட்டபொம்மனும் இன்னும் 6 பேரும் புதுக்கோட்டை அரசன் விஜயரகுநாத தொண்டைமானால் கைது செய்யப்பட்டுப் பின்னர் செப் 29இல் ஆங்கிலேயரிடம் ஒப்படைக்கப்பட்டனர்.
* அக்டோபர் 16 - கட்டபொம்மன் தூக்கிலிடப்பட்டான்.

## நாள் அறியப்படாதவை
* டச்சு கிழக்கிந்தியக் கம்பனி மூடப்பட்டது.

## பிறப்புகள்
* மே 20 - பல்ஸாக்
* ஜூன் 6 - அலெக்சாண்டர் புஷ்கின்

## இறப்புகள்
* அக்டோபர் 16 - கட்டபொம்மன்
* டிசம்பர் 14 - ஜார்ஜ் வாஷிங்டன்

## 1799 நாற்காட்டி

## மேற்கோள்கள்
வேதியியல் மாற்றியங்களின் கணிதக் கணிப்பு

**வேதியியல் மாற்றியங்களின் கணிதக்கணிப்பு** (Mathematical Enumeration of Chemical Isomers)

1875 இல் முதன் முதல் கெய்லி என்னும் கணிதவியலாளர் வேதியியலைச் சார்ந்த மாற்றியங்களை எண்ணும் முறைகளைத் தொடங்கி வைத்தார். ஒரு குறிப்பிட்ட கரிமத்தைச் சார்ந்த ஓர் அல்கேனின்  (Alkane) மாற்றியங்களின் எண்ணிக்கை அதைவிட ஒரு கரிமம் குறைவாகவுள்ள ஒர் அல்கேனின் மாற்றியங்களைப்பொருத்தது  என்று கண்டுகொண்டார். இந்த உண்மையையும், கணிதத்தைச் சேர்ந்த கோலநூலைக்கொண்டும், 13 கரிமங்கள் வரை உள்ள  அல்கேன்களின் மாற்றியங்களின் எண்ணிக்கையைக் கணக்கிட்டார்.

ஆனால் அவர் கணிப்பில்  C_{12}H_{26}, C_{13}H_{28} இரண்டினுடைய கணிப்புக்கள் தவறானவையாக இருந்தன. ஐந்தாண்டுகளுக்குப்பிறகு ஹெர்மன் என்பவர் அவைகளைத் திருத்தினார். ஆனால் அவருடைய கணிப்புகளும் அதற்குமேல் எண்ணிக்கையுள்ள கரிமங்களைச் சார்ந்த அல்கேன்களின் மாற்றியங்களின் எண்ணிக்கையைக் கணக்கிட உதவவில்லை.

1890 களில் லொஸானிட்ச் என்பவர் சேர்வியல் முறைகளைப்பயன்படுத்தி இக்கணிப்பை C_{14}H_{30} வரையில் கொண்டு சென்றார்.  அவருடைய கணிப்பிலும் C_{12}H_{26}, C_{14}H_{30} இரண்டும் தவறானவையாக முடிந்தன.

1930களில்  போல்யா என்ற கணிதவியலர் ஒரு அற்புதமான தேற்றத்தை உருவாக்கினார்.அவருடைய தேற்றத்தைப் பயன்படுத்தி பலபன் என்பவர் C_{20}H_{42} வரையில் அல்கேன்களுடைய சமதானிகளைக் கணக்கிட்டார். போல்யாவின் தேற்றம் இன்றும் சேர்வியலில் ஒரு மிகவும் பயனுள்ள முக்கியமான தேற்றமாகத்  (போல்யா எண்ணெடுப்புத் தேற்றம்) திகழ்கிறது.

## மேற்கோள்கள்



## இவற்றையும் பார்க்கவும்

* கெய்லி

பகுப்பு:சேர்வியல்
பகுப்பு:வேதியியல் மாற்றியங்கள்
மயில் ஆட்டம்

thumb|மயில் ஆட்டம்

**மயில் ஆட்டம்** ஒரு தமிழர் நாட்டார் ஆடற் கலையாகும்.  இது மயிலின் தோகையை உடையுடன் சேர்த்து, ஒடுக்கியும் விரித்தும் ஆடக்கூடியவாறு உடை செய்யப்பட்டிருக்கும்.  மயிலின் ஆட்டத்தை அல்லது அசைவுகளை ஒத்து இந்த ஆட்டம் அமையும்.  பொதுவாகப் பெண் சிறார்களே இந்த ஆட்டத்தை ஆடுவர்.

மயில்தோகையைப் பயன்படுத்தாமல் மயிலின் ஆட்டத்தை ஒத்ததாக அமையும் ஆட்ட வகைகளையும் மயிலாட்டம் (Peacock dance) என்று குறிப்பிடுவதுண்டு.கரகாட்டத்தின் துணையாட்டமாகவும், கரகாட்டத்தின் இடைநிகழ்ச்சியாகவும் இவ்வாட்டம் நிகழ்த்தப்படுகிறது.

## மேற்கோள்கள்

பகுப்பு:தமிழர் ஆடற்கலைகள்
சுப்பு ஆறுமுகம்

**சுப்பு ஆறுமுகம்** (*Subbu Arumugam*) (1928 – 10 அக்டோபர் 2022) தமிழக வில்லிசைக் கலைஞர் ஆவார்.  மகான்களின் சரிதங்களையும் அவர்கள் போதித்த தத்துவங்களையும் எளிமையாக வில்லுப்பாட்டின் வழியே கதையாகச் சொல்லி வந்தவர்.

## வாழ்க்கைக் குறிப்பு
1928 இல் சுப்பையாபிள்ளை - சுப்பம்மாள் ஆகியோருக்கு மகனாகப் பிறந்தார். இவருக்கு ஆரம்பப் பள்ளியில் தமிழ் கற்றுக் கொடுத்த முதல் ஆசான் இராம அய்யர். உயர்பள்ளியில் தமிழாசிரியர் நவநீத கிருஷ்ணபிள்ளை ஆகியோரே இவரது தமிழார்வத்துக்கும், தமிழ் அறிவுக்கும் வித்திட்டவர்கள். சங்கீத அறிவு இவரது தந்தையாரிடமிருந்து பெற்றது.

தன்னுடைய 14வது வயதிலே "குமரன் பாட்டு" என்ற கவிதைத் தொகுப்பை வெளியிட்டார். இது "பொன்னி" என்ற இலக்கிய மாத சஞ்சிகையில் தொடராக வெளியிடப்பட்டது. இவரை சென்னைக்கு அழைத்து வந்த கலைவாணர் என். எஸ். கிருஷ்ணன் இவரைத் தனது வீட்டிலேயே தங்க வைத்து கல்கி எழுதிய காந்தியின் சுயசரிதையை கொடுத்து அதை வில்லுப்பாட்டாக்கிப் பாடச்சொன்னார்.

சென்னையில் இயங்கும் தேசிய கிராமியக்கலை ஆதரவு மையத்தின் ஏற்பாட்டில் ஐந்து நாள் சிறப்பு வில்லுப்பாட்டு பயிற்சி முகாம் அண்மையில் நடத்தப்பட்டது. 12 மாணவர்கள் மிகவும் பயனடைந்த இந்த வில்லுப்பாட்டு பயிற்சியை அளித்தவர் கவிஞர் சுப்பு ஆறுமுகம் ஆவார்.

## கிடைத்த விருதுகள்
* 2021-ஆம் ஆண்டிற்கான மத்திய அரசின் பத்மஸ்ரீ விருது
* 2005-ஆம் ஆண்டிற்கான மத்திய அரசின் சங்கீத நாடக அகாதமி விருது
* 2004-ஆம் ஆண்டிற்கான ராஜா சர் அண்ணாமலை செட்டியார் நினைவு அறக்கட்டளை விருது

## திரைப்படத்துறையில்
கலைவாணரது பத்தொன்பது திரைப்படங்களுக்கும், நடிகர் நாகேசின் ஏறக்குறைய அறுபது திரைப்படங்களுக்கும் நகைச்சுவைப் பகுதிகளை சுப்பு ஆறுமுகம் எழுதிக்கொடுத்தார். இவர் கதை, வசனம் எழுதிய சின்னஞ்சிறு உலகம் மற்றும் வீட்டுக்கு ஒரு பிள்ளை போன்ற திரைப்படங்கள் வெற்றி படமாக அமைந்தது.

## மேடை, வானொலித்துறைகளில்
'மனிதர்கள் ஜாக்கிரதை' என்று ஒரு நாடகம் இவரால் எழுதப்பெற்று புத்தகமாக வெளியிடப்பெற்று பின் அதுவே நாடகமாகவும் மேடையேற்றப்பட்டது. 'காப்பு கட்டி சத்திரம்' என்று ஒரு வானொலித்தொடர் நாடகத்திலும் இவரது பங்கு கணிசமாக உண்டு.  
 
## வில்லுப்பாட்டில்
காந்தி கதை, திரும்பி வந்த பாரதி, திலகர் கதை, புத்தர் கதை இப்படி ஏராளமான வில்லுப்பாட்டு நிகழ்ச்சிகள் எழுதி செய்திருக்கிறார். திருவையாறு தியாகராஜ ஆராதனை உற்சவத்தில் நூற்று நாற்பதைந்து ஆண்டுகளாக இல்லாத ஒன்றை செய்து காட்டினார். தமிழை ஒலிக்கச் செய்தார். அதாவது தியாகப் பிரம்மத்தைப் பற்றி தமிழில் சுப்பு ஆறுமுகம் வில்லுப்பாட்டில் கதை நிகழ்த்தினார். இலங்கையிலும், சிங்கப்பூரிலும் நிகழ்ச்சிகள் செய்திருக்கிறார். ஒரு மகனும், ஒரு மகளும் இவருடனேயே வில்லிசைபாடிக் கலையை வளர்த்தனர்.

## எழுதிய நூல்கள்
* *வில்லிசை மகாபாரதம்*
* *வில்லிசை இராமாயணம்*
* *நீங்களும் வில்லுப்பாட்டு பாடலாம்*

## இறப்பு
சுப்பு ஆறுமுகம் 2022 அக்டோபர் 10 அன்று சென்னையில் வயது முதிர்வு காரணமாக தனது 94 ஆவது அகவையில் காலமானார்.

## மேற்கோள்கள்

## வெளி இணைப்புகள்
* வில்லுக்கு விருது 

பகுப்பு:1928 பிறப்புகள்
பகுப்பு:2022 இறப்புகள்
பகுப்பு:திருநெல்வேலி மாவட்ட மக்கள்
பகுப்பு:தமிழ்நாட்டு இசைக்கலைஞர்கள்
பகுப்பு:தமிழிசைக் கலைஞர்கள்
பகுப்பு:இந்திய எழுத்தாளர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:வில்லிசைக் கலைஞர்கள்
உருபீடியம்

**உருபீடியம்** (ஆங்கிலம்: Rubidium (IPA: ) ஒரு வேதியியல் தனிமம். இதன் அணுவெண் **37**; இதன் அணுக்கருவில் 48 நொதுமிகள் உள்ளன. இதன் வேதியியல் குறியீடு **Rb**. இது ஒரு கார மாழை வகையைச் சேர்ந்த தனிமம். இது மென்மையான ஒரு மாழை, பார்ப்பதற்கு வெள்ளி போன்ற வெண்மையான தோற்றம் அளிப்பது. தனிம அட்டவணையில் நெடுங்குழு 1ல் உள்ள தனிமங்களை ஒத்த பண்புடையது. விரைவில் ஆக்ஸிஜனாக்கம் நிகழும் ஒரு தனிமம்.

## குறிப்பிடத்தக்க பண்புகள்
உருபீடியம் கார மாழைகளிலேயே 2 ஆவதாக அதிக எதிர்மின்னி ஈர்ப்புடைய ("நேர்மின்மத்திறன்" கொண்ட) மாழை. உயர்ந்த வெப்பநிலையாகிய 39.3&nbsp;°C (= 102.7&nbsp;°F) ல் நீர்மமாக மாறுகின்றது. மற்ற நெடுங்குழு 1 தனிமங்கள் போல நீருடன் பரபரப்பாக இயைந்த் வேதியல் வினைப்படுகின்றது.

## உசாத்துணை, மேற்கோள்கள், குறிப்புகள்

* Los Alamos National Laboratory – Rubidium
* Louis Meites, Handbook of Analytical Chemistry (New York: McGraw-Hill Book Company, 1963)

## வெளி இணைப்புகள்

* WebElements.com – உருபீடியம்

பகுப்பு:கார உலோகங்கள்
பகுப்பு:உருபீடியம்
பகுப்பு:ஒடுக்கிகள்
பகுப்பு:தனிமங்கள்
விஜயன் (நடிகர்)

***விஜயன்*** (*Vijayan*) (இறப்பு: செப்டம்பர் 22, 2007) தமிழ் மற்றும் மலையாளத் திரைப்பட நடிகர் ஆவார். கிழக்கே போகும் ரயில் என்ற திரைப்படத்தின் மூலம் 1980களில் தமிழ்ப் திரைப்பட உலகில் அறிமுகமானார். உதிரிப்பூக்கள் இவருக்கு மிகவும் புகழைத் தேடித் தந்தது. பசி, ஒரு விடுகதை ஒரு தொடர்கதை, நாயகன், பாலைவன ரோஜாக்கள் எனப் பல படங்களில் நடித்தார். மலையாளப் படங்களிலும் நடித்துள்ளார்.

சிறிதுகாலம் படவுலகில் இருந்து ஒதுங்கியிருந்த இவர் ஆயுதம் செய்வோம் படத்தில் மீண்டும் நடிக்க ஆரம்பித்தார்.

செப்டம்பர் 22 2007 இல் இவருக்கு திடீர் மாரடைப்பு ஏற்பட்டு வடபழனியில் மரணம் அடைந்தார்.

## வெளி இணைப்புகள்
* மாலைமலர்

பகுப்பு:தமிழ்த் திரைப்பட நடிகர்கள்
பகுப்பு:கோழிக்கோடு மாவட்ட மக்கள்
பகுப்பு:மலையாளத் திரைப்பட நடிகர்கள்
பகுப்பு:1944 பிறப்புகள்
பகுப்பு:2007 இறப்புகள்
1846

**1846**  (**[[ரோம எண்ணுருக்கள்|MDCCCXLVI]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் செவ்வாய்க்கிழமையில் ஆரம்பமானது.

## நிகழ்வுகள்
* மே 13 - ஐக்கிய அமெரிக்கா மெக்சிக்கோவுடன் போர் தொடுத்தது.
* மே 17 - சாக்சபோன் இசைக்கருவி அடொல்ஃப் சாக்ஸ் என்பவரால் அறிமுகப்படுத்தப்பட்டது.
* ஜூன் 15 - Royal Asiatic Society of Ceylon என்ற சஞ்சிகையின் முதலாவது இதழ் வெளிவந்தது.
* செப்டம்பர் 23 – நெப்டியூன் கோள் கண்டுபிடிக்கப்பட்டது.
* நவம்பர் 16 - இலங்கையில் விதவைகள் மற்றும் அனாதைகள் ஓய்வூதியத் திட்டம் அறிமுகப்படுத்தப்பட்டது.

## நாள் அறியப்படாதவை
* மார்ச் - இலங்கையின் பல இடங்களில் காலரா நோய் பரவியதில் வட மாகாணத்தில் மட்டும் சுமார் 10,,000 பேர் கொல்லப்பட்டனர்.

## பிறப்புகள்

## இறப்புகள்

## 1846 நாட்காட்டி

## மேற்கோள்கள்

பகுப்பு:1846
இசிரோ மிசுகி

**இசிரோ மிசுகி** (水木 一郎 *Mizuki Ichirou*, பிறப்பு: ஜனவரி 7, 1948 இல் டோக்கியோ) ஜப்பான் பாடகர், இயற்றுநர், நடிகர் ஆவார். இவர் உலகப்புகழ்பெற்ற *JAM Project* இசைக்குழுவை உருவாக்கியவர்களில் ஒருவர் ஆவார்.

## நூல்கள்
*Hitoshi Hasebe: "Anison - Kashu Ichiro Mizuki Sanjuu Shuunen Kinen Nekketsu Shashinshuu" (兄尊(アニソン)―歌手水木一郎三十周年記念熱血写真集) (1999, Oakla Publishing) 
*Ichiro Mizuki & Project Ichiro: "Aniki Damashii ~Anime Song no Teiou / Mizuki Ichirou no Sho~" (アニキ魂~アニメソングの帝王・水木一郎の書~) (2000, Aspect) 

## வெளி இணைப்புகள்
*ICHIROU MIZUKI OFFICIAL SITE
*இசிரோ மிசுகி - Anison Database
*animesongs.com.br 
*இசிரோ மிசுகி - Anime News Network 
*இசிரோ மிசுகி - Henshin Hall of Fame  

பகுப்பு:1948 பிறப்புகள்
பகுப்பு:சப்பானிய மக்கள்
பகுப்பு:வாழும் மக்கள்
இசுட்ரோன்சியம்

**இசுட்ரோன்சியம்** அல்லது இசுட்ரான்சியம் (ஆங்கிலம்: Strontium (IPA: ) ஒரு வேதியியல் தனிமம். இதன் அணுவெண் **38**; இதன் அணுக்கருவில் 50 நொதுமிகள் உள்ளன. இதன் வேதியியல் குறியீடு **Sr**. இது ஒரு காரக்கனிம மாழைகள் வகையைச் சேர்ந்த வெள்ளி போல வெண்மை அல்லது மென் மஞ்சள் நிறத் தோற்றம் தரும் ஒரு தனிமம். இது இயற்கையில் செலஸ்டைன் மற்றும் இசுட்ரோன்சியனைட் என்னும் கனிமங்களில் இருந்து கிடைக்கின்றது. காற்றில் படுமாறு வெளியிடப்பட்டால் இதன் தோற்றம் மஞ்சள் நிறமாக மாறுகின்றது. இத் தனிமம் வேதியியல் வினை விறுவிறுப்பு கொண்டது. இது கால்சியத்தைவிட மென்மையான (மெதுமையான) பொருள், நீருடன் வேதியியல் வினைப்படுவதில் கால்சியத்தைவிடவும் கூடிய விறுவிறுப்புடையது (இவ்வினையில் இசுட்ரோன்சியம் ஐதராக்சைடும் ஐதரசனும் உருவாகின்றது). காற்றில் எரியும் பொழுது இது இசுட்ரோன்சியம் ஆக்சைடும், இசுட்ரோன்சியம் நைட்ரைடும் விளைவிக்கின்றது, ஆனால் இசுட்ரோன்சியம் நைட்ரைடு 380&nbsp;°C க்குக் கீழே நைட்ரஜனுடன் வினைப்படுவதில்லையாதலால், அறைவெப்பநிலையில் ஆக்ஸைடு மட்டுமே உருவாகின்றது. ஆக்ஸைடாகாமல் இருக்க மண்ணெணெய் (கெரோசின்)க்கு அடியில் முழுகி வைத்திருப்பது வழக்கம். நுண் பொடியாக உள்ள இசுட்ரோன்சியம் காற்றில் தன்னியல்பாக தீப்பற்றும். அது எரியும் பொழுது குருதிச் சிவப்பான நிறத்தில் எரியும். இதன் உப்புகளை வானவேடிக்கை காட்சிகளில் பயன்படும் மத்தாப்பு போன்ற அழகு தீப்பொறிகள் ஆக்குவதற்குப் பயன்படுத்துவர்.

## மேற்கோள்கள்

## உசாத்துணை
* 

## புற இணைப்புகள்
* WebElements.com – Strontium
* Strontium at *[[The Periodic Table of Videos]]* (University of Nottingham)

பகுப்பு:தனிமங்கள்
பகுப்பு:காரக்கனிம மாழைகள்

பகுப்பு:ஒடுக்கிகள்
இலகுராஞ்சியின் நான்கு இருமடியெண் தேற்றம்

**இலகுராஞ்சியின் (லாக்ராஞ்சியின்) நான்கு இருமடியெண் தேற்றம்** (Lagrange's Four-square Theorem):

::இத்தேற்றத்தின் கூற்று: ஒவ்வொரு முழு எண்ணும்  நான்கு இருமடி எண்களின் கூட்டுத்தொகை.

எ.கா.: 77 = 6^2 + 6^2 + 2^2 + 1^2;

:: 200 = 10^2 + 8^2 +6^2 + 0^2

இது முதலில் ஃபெர்மா நிறுவலில்லாமல் முன்மொழிந்தார், பின்னர் 1770 இல் இலகுராஞ்சி இதனை நிறுவினார்.

## பொதுமையாக்கங்கள்

இத்தேற்றம் எண்கோட்பாட்டில் பல பொதுமையாக்கங்களுக்கு அடிப்படையாகவுள்ளது. எடுவர்டு வாரிங்கு என்பவர் 1772 இல் ஒரு உய்மானத்தை (ஒருயூகத்தை)க் கணித உலகின் முன் வைத்தார்:

:: (வாரிங்கு யூகம்) ஒவ்வொரு முழு எண்ணும் 9 முப்படிய அடுக்குகளின் கூட்டுத்தொகையாகவும், 19 நாற்படிய அடுக்குகளின் கூட்டுத்தொகையாகவும் எழுதப்படக்கூடும்.

ஜி.ஹெச்.ஹார்டி, g(k) என்ற ஒரு எண்ணை உண்டாக்கினார். அதாவது, எத்தனை குறைந்த எண்ணிக்கை கொண்ட k-அடுக்குகளின் கூட்டுத்தொகையாக *எல்லா* முழு எண்களையும் சொல்லமுடியுமோ அந்த எண்ணிக்கை g(k)யாகும்.

இதன்படி வாரிங்கு யூகத்தை g(2) \leq 4; g(3) \leq 9;  g(4) \leq 19  என்று சொல்லலாம்.

இவைகளில் g(2) ஐப்பற்றிய யூகத்தை

:: 7 = 4 + 1 + 1 + 1

என்பதாலும், இலகுராஞ்சியின் தேற்றத்தாலும், g(2) = 4 என்றே திட்டவட்டமாகச் சொல்லமுடியும்

## இராமானுசனின் பொதுவாக்கம்

பிரச்சினை: a, b, c, d முழு எண்களாகவும், n ஒரு நேர்ம முழு எண்ணாகவும் கொண்டால்

::n = ax^2 + by^2 + cz^2 + dw^2 என்ற சமன்பாட்டை

x, y, z, w முழு எண்களாக இருக்கும்படி எப்பொழுதும் தீர்வு செய்யமுடியுமா?

a = 1 = b = c = d என்ற நிலைதான் இலகுராஞ்சியின் நான்கு இருமடியெண் தேற்றம்.

மற்ற எல்லா நிலைகளுக்கும் இராமானுசன் கொடுத்த தீர்வு: எல்லா n-மதிப்புகளுக்கும் தீர்வு கிடைக்க {a, b, c, d} என்ற கணத்திற்கு 54 விதங்களில் மதிப்பு கொடுக்கமுடியும். 55வது விதமும் இராமானுசனால் சொல்லப்பட்டது. ஆனால் அது n = 15  என்ற ஒரு n-மதிப்பிற்கு ஒத்து வரவில்லை.

## மேற்கோள்கள்


பகுப்பு:எண் கோட்பாட்டில் தேற்றங்கள்
குமுதம்

**குமுதம்** என்பது ஆம்பல் மலரினைக் குறிக்கும் சொல்லாகும்.

தமிழ் அகரமுதலியில் இதற்கான பொருளாக வெள்ளாம்பல், செவ்வாம்பல், அட்டதிக்கு ஆனைகளில் தென்மேற்கு திசை யானை, படையின் ஒருதொகை, மிகுதி, கட்டிடத்தின் எழுதக வகை, கருவிழியால் உண்டாகும் ஒருவகை நோய், அடுப்பு, பேரொலி, தருப்பை மற்றும் கருப்பூரம் என கொடுக்கப்பட்டுள்ளது.

தமிழ் விக்கிப்பீடியாவில் இதே பெயருடைய கீழ்வரும் பக்கங்கள் எழுதப்பட்டுள்ளன:

* குமுதம் (திரைப்படம்)
* குமுதம் (இதழ்)
பிஷ்ணுப்ரியா மணிப்புரீ மொழி

**பிஷ்ணுப்பிரியா மணிப்புரி மொழி** ஒரு இந்தோ-ஆரிய மொழியாகும். உள்ளூரில் இதனை *இமார்தர்* என அழைக்கின்றனர். இம் மொழி இந்தியாவில் மணிப்பூரிலும், அசாம், திரிபுரா ஆகிய மாநிலங்களின் சில பகுதிகளிலும் பேசப்படுகிறது. இவை தவிர வங்காளதேசம், மியன்மார் ஆகிய நாடுகளிலும் இம் மொழி பேசுவோர் குறைந்த அளவில் வாழ்கின்றனர். இது, வங்காள மொழி. அசாமிய மொழி, ஒரியா போன்ற பல இந்தோ-ஆரிய மொழிகளிலிருந்தும் பெருமளவுக்கு வேறுபடுகின்றது. இம்மொழி மணிப்பூரிலேயே தோற்றம் பெற்று வளர்ந்தது. தொடக்க காலங்களில் இம்மொழி லொக்டாக் ஏரியை அண்டிய பகுதிகளுக்குள் மட்டுப்படுத்தப் பட்டிருந்ததாகத் தெரிகிறது. இம் மொழி பற்றிய குறிப்புகள் 18 ஆம் நூற்றாண்டையும், அதற்குப் பிற்பட்ட காலத்து மூலங்களிலேயே கிடைக்கின்றன. தற்போது இம்மொழி புழங்கும் முக்கியமான பகுதிகள், கங்காபொக், ஹீரொக், மயாங் யம்பால், பிஷ்ணுபூர், குனான், நிங்தான்கோங், ஙய்கோங், தம்னாபொக்ஸ்பி என்பனவாகும்.

## இவற்றையும் பார்க்கவும்
* இந்தோ-ஆரிய மொழிகள்

## மேற்கோள்கள்

பகுப்பு:இந்திய-ஆரிய மொழிகள்